
పాట్నా : బిహార్, జార్ఖండ్ రాష్ట్రాలకు సాగునీరందించడమే లక్ష్యంగా నిర్మితమైన ఆనకట్ట ప్రారంభించక ముందే కుప్పకూలిపోయింది. రూ.389.31 కోట్లతో నిర్మించిన ఘటేశ్వర్ పంథ్ కెనాల్ ప్రాజెక్టును బిహార్ ముఖ్యమంత్రి నితీశ్ కుమార్ బుధవారం ప్రారంభించవలసి ఉంది. ఈ ఆనకట్ట ట్రయల్ రన్ మంగళవారం జరిగింది. దీనిలోని ఒక గోడ అకస్మాత్తుగా కూలిపోయింది.భాగల్పూరు జిల్లాలోని బటేశ్వర్స్థాన్ వద్ద ఈ ట్రయల్ రన్ను నిర్వహించారు. గంగా నది నీరు వేగంగా వచ్చి తాకడంతో ఆనకట్ట గోడ కూలిపోయింది. దీంతో నీరు కహల్గావ్లోకి చొచ్చుకెళ్ళింది. ఎన్టీపీసీ టౌన్షిప్, ఇతర ప్రాంతాలు నీట మునిగిపోయాయి. కహల్గావ్ సివిల్ జడ్జి, సబ్ జడ్జి నివాసాలు కూడా నీటితో నిండిపోయాయి.అనుకోని పరిస్థితులు ఎదురవడంతో ప్రభుత్వం ఈ ప్రారంభోత్సవాన్ని రద్దు చేస్తున్నట్లు ప్రకటించింది. సాంకేతిక కారణాల వల్ల బుధవారం భాగల్పూరులో ముఖ్యమంత్రి నిర్వహించవలసిన కార్యక్రమాన్ని రద్దు చేస్తున్నట్లు  తెలిపింది.

patna : bihar, jarkhand rashtralaku saaguneerandinchadame lakshyamgaa nirmitamaina anakatta praarambhinchaka munde kuppakulipoyindi. roo.389.31 kotlatho nirminchina ghateshwar panth kenal praajektunu bihar mukhyamantri niteesh kumar budhavaaram praarambhinchavalasi undi. ee anakatta trial run mangalavaaram jarigindi. deenilooni oka goda akasmaattugaa koolipoyindi.bhagalpuru jillaalooni bateshwarsthan vadda ee trial rannu nirvahinchaaru. gangaa nadi neeru vegamgaa vachi taakadamtho anakatta goda koolipoyindi. deentho neeru kahalgavloki chochukellindi. enteepicy tounship, itara praantaalu neeta munigipoyayi. kahalgav sivil jadji, sab jadji nivaasaalu kuudaa neetitho nindipoyaayi.anukoni paristhitulu eduravadamtho prabhutvam ee praarambhotsavaanni raddu chestunnatlu prakatinchindi. saanketika kaaranaala valla budhavaaram bhagalpurulo mukhyamantri nirvahinchavalasina kaaryakramaanni raddu chestunnatlu  telipindi.